I kveld med Thomas Giertsen

I kveld med Thomas Giertsen er et norsk talkshow og humorprogram med Thomas Giertsen som gikk på TVNorge i 1999. Komikerne Jon Øigarden og Espen Eckbo hadde også sentrale roller i programmet, og fungerte tidvis som reportere og med-programledere. De var i tillegg ansvarlig for diverse humoristiske innslag. Eckbo hadde blant annet rollen som «Espen i bua».Dagbladet - Snartenkt, rappkjefta, ukonsentrert (30.12.1999) Lillian Müller hadde også en fast rolle i programmet.

Programmet var produsert av Lasse HallbergVG - Thomas' kveld med Lene (13.9.1999) og ble innspilt på Scene West Victoria. Det ble sendt to episoder i uka (mandag og torsdag kveld).

Husbandet besto av Trond Lindheim, Jens Thoresen, Øyvind Madsen og Oddbjørn Aase.

 Seertall og omtale
Hver sending ble i gjennomsnitt sett av en kvart million, noe som gjorde det til en av de mest sette program på TVNorge i 1999.VG - TV-toppen (15.9.1999-7.12.1999)

VGs TV-anmelder gav premieren terningkast fire. Anmelderen mente Giertsen fikk en meget dårlig start på programmet og beskrev vitsene han serverte som dårlige, flaue, platte og kjedelige, men at han tok seg inn etterhvert. Han gav mye ros til hans medhjelpere: Jon Øigarden og Espen Eckbo.VG - Reddet av gode hjelpere (av Jørn Pettersen) (14.9.1999) Også Dagbladets anmelder gav den forholdsvis god omtale og gav særlig mye ros til Eckbo.Dagbladet - Thomas i siget (av Beate Nossum) (14.9.1999) Aftenpostens mottakelse var sånn midt på treet. Også han gav mest skryt til Eckbo.Aftenposten Aften - Nervøs Giertsen i ny rolle (av Morten Kjølberg) (14.9.1999, s.30)

Gjester
Lene Marlin
Åse Kleveland
Harald Eia
Charlotte Nilsson
Espen Thoresen
Linn Skåber
Erling Kagge
Linda BravaGustav Lorentzen
Jahn 'Mini' Ivar Jakobsen
Mette C. Iversen (Deltaker fra Robinsonekspedisjonen)
Nils Vogt
Bård Tufte Johansen
Kinky Friedman
Kjetil Bang-Hansen
Silje Stang

Referanser

Eksterne lenker
Klipp fra programmet (Eckbo gjest i Tribunebeber) (YouTube)

Kategori:TV-produksjoner på TVNorge
Kategori:Norske talkshow på TV
Kategori:Norske humorprogrammer på TV
Kategori:Norske TV-produksjoner fra 1990-årene